**ΕΝΟΤΗΤΑ 1η**

**ΤΑ ΤΑΞΙΔΙΑ**

Από τις σπουδαιότερες και ωραιότερες μορφές ψυχαγωγίας γιατί:

* δίνουν τη δυνατότητα ξεκούρασης, χαλάρωσης από το άγχος και την ένταση της καθημερινής ζωής
* απομακρύνουν της έγνοιες και τη ρουτίνα της καθημερινότητας
* προσφέρουν την ευκαιρία γνωριμίας με νέους τόπους, με διαφορετικά ήθη και έθιμα, τρόπο ζωής, αντιλήψεις και νοοτροπίες.
* δίνουν τη δυνατότητα γνωριμίας με την ιστορία, τον πολιτισμό ενός τόπου, αλλά και ανακάλυψης της φυσικής ομορφιάς του.
* διευρύνουν τους πνευματικούς ορίζοντες, εμπλουτίζουν τις εμπειρίες
* αποτελούν αφορμή νέων γνωριμιών και απόκτησης καινούργιων φίλων
* βελτιώνουν τον χαρακτήρα και την προσωπικότητα και την ψυχική διάθεση (κάνουν τον άνθρωπο πιο ευέλικτο, πιο ευπροσάρμοστο, πιο κοινωνικό, πιο αισιόδοξο, πιο χαρούμενο) και βοηθούν στην καλύτερη αντιμετώπιση των δυσκολιών της ζωής.

**ΤΟΥΡΙΣΜΟΣ**

Όλο και περισσότεροι άνθρωποι ταξιδεύουν τις τελευταίες δεκαετίες τόσο σε περιοχές της πατρίδας τους όσο και σε ξένα κράτη. Η ανάπτυξη του τουρισμού οφείλεται:

* στη βελτίωση των συγκοινωνιών
* στην μεγαλύτερη οικονομική άνεση που χαρακτηρίζει τους ανθρώπους των ανεπτυγμένων κρατών
* στον έντονο και αγχωτικό τρόπο ζωής
* στην ανάγκη των ανθρώπων να ξεφύγουν από το άσχημο και ρυπαρό περιβάλλον των πόλεων
* στην καλή οργάνωση του τουρισμού (σύγχρονες ξενοδοχιακές εγκαταστάσεις, εξειδικευμένο προσωπικό, άψογη εξυπηρέτηση, οργανωμένα γραφεία τουρισμού, διαφήμιση των φυσικών και ιστορικών αξιοθέατων διαφόρων περιοχών), που προσελκύει όλο και περισσότερους ανθρώπους.

**ΩΦΕΛΕΙΕΣ ΤΟΥΡΙΣΜΟΥ ΓΙΑ ΜΙΑ ΧΩΡΑ**

* οικονομική άνθηση, νέες θέσεις εργασίας, εμπορική και επιχειρηματική δραστηριότητα
* δημιουργία έργων υποδομής (δρόμοι, αεροδρόμια, λιμάνια κλπ.)
* ανάπτυξη των πολιτιστικών ανταλλαγών, καλλιέργεια αισθημάτων σεβασμού, αλληλοεκτίμησης, συναδέλφωσης ανάμεσα σε διαφορετικές κοινότητες ή λαούς
* προβολή μιας χώρας, της ιστορίας της και του πολιτισμού της.

**ΑΡΝΗΤΙΚΕΣ ΣΥΝΕΠΕΙΕΣ ΤΟΥΡΙΣΜΟΥ**

* καταστροφήφυσικού περιβάλλοντος
* διατάραξη οικολογικής ισορροπίας
* εγκατάλειψη άλλων παραγωγικών δραστηριοτήτων (π.χ. γεωργία, κτηνοτροφία κλπ.)
* άκριτη μίμηση του τρόπου ζωής και των ξένων συνηθειών
* απομάκρυνση από την παράδοση, τα ήθη και έθιμα, τις ιδιαίτερες αντιλήψεις
* υποτίμηση πολιτιστικής κληρονομιάς